**Ohjeet viljelijöille v. 2014**

**Keräykseen otetaan:**

* Yaran 40 kilon lannoitesäkit
* lannoitelavojen suojahuput
* suursäkit:
Yara (myös Kemira GrowHow -painatuksella)
Agrimarket
Peltosiemen
Raisioagro
Tilasiemen
K-maatalous

**Keräykseen eivät kelpaa:**

* muut suursäkit
* säilörehujen kiriste- tai aumakalvot
* erilaiset kanisterit,
* muu muovi tai jäte

Säkkien tulee olla tyhjiä, mutta muutama lannoiterae ei haittaa. Säkkejä ei tarvitse erikseen puhdistaa niihin tarttuneesta liasta, hiekasta tms., mutta mitään vieraita esineitä, kiviä, muuta muovia yms. ei saa olla mukana. Viljelijät voivat viedä säkit irtonaisina keräyspisteisiin.

Keräyspisteitä hoitavat paikkakunnan 4H-nuoret tai viljeliä. 4H-nuoret toimittavat säkit käytettäväksi raaka-aineena muoviteollisuudessa. Keräykseen kelpaamattomat muovit hävität parhaiten viemällä ne kunnalliseen jätehuoltoon.

**Säkkien jättäminen keräykseen on viljelijöille maksutonta.**

Suursäkkien pakkaus

**Huom! Uudistunut pakkaustapa**

1. Sisä- ja ulkosäkkiä ei tarvitse erottaa toisistaan.
2. Jos säkissä on jäljellä lannoitetta, poista se kääntämällä ja ravistamalla säkkiä.  Tarvittaessa leikkaa pohja auki. (Muutama lannoiterae ei haittaa)
3. Sido 5-20 säkkiä nostolenkistä napakasti yhteen paalilangan pätkällä.

Vaihtoehtoisesti voi suursäkit paalata maatalouden pyöröpaalaimella. Jos olet kiinnostunut tästä vaihtoehdosta, kysy lisätietoja paikallisesta 4H-yhdistyksestä.

40 kg säkkien lajittelu ja pakkaus

40 kg pakataan, kuten aiemminkin, 50 kappaleen pakkauksiin seuraavasti:

1. 49 säkkiä niputetaan huolellisesti päällekkäin.
2. Nippu kääräistään rullalle leveyssuunnassa.
3. Säkkirulla pujotetaan yhteen säkkiin, joka on avattu päästä lyhyeltä sivulta kokonaan.

**Vihje:** Säkit on helpompi pussittaa, jos 49 säkin sijaan niputtaakin päällekkäin 48 säkkiä. Tämä jälkeen yksi säkki leikataan auki kolmelta sivulta siten, että yksi lyhyt sivu jää ehjäksi. 48 säkin nippu kääritään tiukaksi rullaksi, joka ensin esipakataan rullaamalla sen ympäri auki leikattu säkki siteeksi (vain pienlannoitesäkki kelpaa siteeksi, muuta muovia ei saa käyttää). Esipakattu säkkinippu on edelleen helppo pujottaa 50:een säkkiin

Lavahuppujen pakkaus

Kolmesta kuuteen (3–6) lavahuppua taitellaan siistiksi nipuksi ja pakataan yhteen lyhyeltä sivulta auki leikattuun piensäkkiin. Pakkausta ei tarvitse sitoa.